
REFERAT

Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local Proiectul de hotărâre pentru pentru aprobarea Raportului de oportunitate privind vânzarea a două loturi de teren situate pe strada Podgoriei, nr. 11.
În baza OUG nr. 57/2019 privind Codul administrativ, vă prezint următoarele:
Terenurile supuse vânzării aparţin domeniului privat al oraşului Boldeşti-Scăeni, conform H.C.L. nr. 26/23.02.2023 cu modificările și completările ulterioare, sunt situate pe strada Podgoriei, nr. 11 și au suprafețele de 223 mp și respectiv 92 mp. 
[bookmark: _GoBack]Pe cele două terenuri se află două construcții, aparţinând societății S.C.  OLDOZ S.R.L.
Vânzarea terenurilor se face în baza Regulamentului cadru privind vânzarea bunurilor imobile aparţinând domeniului privat al oraşului Boldeşti-Scăeni aprobat prin HCL nr. 170/26.11.2019.
Pentru efectuarea vânzării terenurilor sus menţionate este necesară aprobarea prealabilă, de către consiliul local a Raportului de oportunitate privind vânzarea terenului.
După aprobarea Raportului de oportunitate, executivul va achiziţiona Raportul de evaluare pentru stabilirea preţului de circulaţie, întocmit de un expert ANEVAR, care, după însuşirea acestuia de către consiliul local, va sta la baza vânzării terenurilor.
Faţă de cele mai sus prezentate, propun următoarele :
- aprobarea Raportului de oportunitate privind vânzarea a două loturi de teren situate pe strada Podgoriei, nr. 11, prevăzut în anexă;
- aprobarea  achiziţionării Raportului de evaluare pentru stabilirea preţului de circulaţie a terenului, întocmit de un expert ANEVAR.
	În speranţa aprobării, vă mulţumesc anticipat !

